LUONNOS 2 MÄÄRÄYS STUK S/11/2018

Säteilyturvakeskuksen määräys suuritehoisten

laserlaitteiden käytöstä

Säteilyturvakeskuksen päätöksen mukaisesti määrätään säteilylain ( / ) nojalla:

1 §

*Soveltamisala*

Tätä määräystä sovelletaan säteilylain ( / ) 165 §:ssä tarkoitettuun toimintaan.

2 §

*Lupahakemuksessa esitettävät tiedot luvan hakijasta*

Lupahakemuksessa on esitettävä hakijan yksilöimiseksi tarpeelliset tiedot sekä yhteystiedot.

3 §

*Lupahakemuksessa esitettävät tiedot laserlaitteista ja niiden suunnitellusta käytöstä*

Lupahakemuksesta on käytävä ilmi haetaanko lupaa:

1) määräajaksi vai toistaiseksi voimassa olevana;

2) kiinteästi yhteen paikkaan asennettavalle vai siirrettävälle laitteistolle;

3) lasereiden käytölle sisällä vai ulkona;

4) suunnataanko säteitä taivaalle tai yleisöön.

4 §

*Riskiarvio*

Toimintaa koskevassa riskiarviossa on tunnistettava ja arvioitava laserlaitteen käyttöön liittyvät riskit ja mahdolliset säteilyturvallisuuspoikkeamat ja niistä aiheutuva potentiaalinen altistus.

Riskiarviossa on lisäksi esitettävä toimenpiteet säteilyturvallisuuspoikkeamien estämiseksi ja toimintasuunnitelma säteilyturvallisuuspoikkeamien varalta.

5 §

*Lupahakemuksessa esitettävät tiedot vastuuhenkilöstä*

Lupahakemuksessa on ilmoitettava säteilylain ( / ) 168 §:ssä tarkoitetun vastuuhenkilön nimi sekä selvitys tiedot vastuuhenkilön laserturvallisuuteen liittyvästä koulutuksesta ja kokemuksesta.

6 §

*Laserlaitteen käytöstä ilmoittaminen*

Toiminnanharjoittajan on ilmoitettava laserlaitteen käytöstä Säteilyturvakeskukselle viimeistään viisi arkipäivää ennen laitteen aiottua käyttöajankohtaa. Toiminnanharjoittajan on ilmoitettava:

1. laserlaitteen käyttöpaikka;
2. yhteystiedot käyttöpaikalla;
3. laserlaitteiden käyttäjä;
4. laserlaitteen asennus- ja käyttöajankohta;
5. ajankohta, jolloin esitys voidaan tarvittaessa tarkastaa;
6. käytettävät laserlaitteet ja niiden säteilyturvallisuuteen liittyvät tekniset tiedot;
7. asennussuunnitelma, josta ilmenee lasereiden sijainti, suuntaus, säteiden kulku ja säteiden päättäminen.

Jos säteet päätetään taivaalle on, toiminnanharjoittajan ilmoitettava lisäksi:

1. käyttöpaikan maantieteellinen sijainti koordinaateissa;
2. säteiden suuntaus; vaakasektori kompassisuuntina sekä korkeussuuntauksen ala- ja yläraja;
3. silmäturvallisuus- ja häikäisyetäisyydet sekä näiden suurimmat arvot vaaka- ja pystysuoraan.

*7 §*

*Toiminnan muutoksista ilmoittaminen*

Toiminnanharjoittajan on ilmoitettava Säteilyturvakeskukselle etukäteen 165 §:n 2 momentin 1 kohdan mukaisten yhteystietojen muutoksista viipymättä ja 2–4 kohdassa tarkoitetuista muutoksista 30 päivää ennen muutoksia.

8 §

*Altistumisraja-arvojen suojaama alue*

Lasersäteilylle altistuminen pitää olla pienempi kuin altistuksen raja-arvot kolmen metrin korkeuteen asti pystysuorassa suunnassa ja kahden ja puolen metrin etäisyyteen vaakasuorassa suunnassa alueella, jossa väestö voi oleskella.

Lisäksi tilassa, jota ei jatkuvasti valvota, lasersäteilylle altistuminen pitää olla pienempi kuin altistuksen raja-arvot kuuden metrin korkeuteen asti pystysuorassa suunnassa.

Jos lasersäteitä suunnataan tai lasersäteet heijastuvat 1 ja 2 momentissa tarkoitetuille alueille, toiminnanharjoittajan on ennen kutakin käyttökertaa varmistettava mittaamalla, etteivät altistuksen raja-arvot ylity. Mittauksissa on käytettävä käyttötarkoitukseen soveltuvaa mittaria.

9 §

*Voimaantulo*

Tämä määräys tulee voimaan ­ päivänä kuuta 201 ja on voimassa toistaiseksi.

Tämän määräyksen voimaan tullessa vireillä oleviin asioihin sovelletaan tätä määräystä.

Helsingissä päivänä kuuta 201

Pääjohtaja Petteri Tiippana

Johtaja Tommi Toivonen

**Määräyksen saatavuus, ohjaus ja neuvonta**

Tämä määräys on julkaistu Säteilyturvakeskuksen määräyskokoelmassa
ja se on saatavissa Säteilyturvakeskuksesta.

Käyntiosoite: Laippatie 4, 00880 Helsinki

Postiosoite: PL 14, 00881 Helsinki

Puhelin: 09-759 881

Määräyskokoelma: <http://www.finlex.fi/fi/viranomaiset/normi/555001/>